SA3
Exported from Holy-Writings.com on 2026-06-20 - 1 clipping

雜阿含經 (三)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「於色不知不明不斷不離欲，則不能斷苦。 如是，受⋯想⋯行⋯識不知不明不斷不離欲，則不能斷苦。

「諸比丘，於色若知若明若斷若離欲，則能斷苦。 如是，受⋯想⋯行⋯識若知若明若斷若離欲，則能堪任斷苦。」

時，諸比丘聞佛所説歡喜，奉行。
-- SA3 — Taisho Tipitaka (CC0-1.0)